Държавен вестник, бр. 4, 2017 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  4
3. в гори и земи от горския фонд – съгласно 
§ 3, ал. 1 ПЗРЗВСГЗГФ. 
(2) Проектните точки от граници при делба 
и разделяне се трасират или се означават на 
място и се координират преди изработването 
на проекта. За трасираните или означени на 
място точки от граница се съставя протокол 
по чл. 65, ал. 8.
Чл. 60. (1) В случаите на чл. 53а, т. 2 
ЗКИР измененията на кадастралната карта 
и кадастралните регистри се извършват, ако 
собствеността върху недвижимите имоти, 
предмет на изменението, принадлежи на едно 
и също лице или лица.
(2) При съсобственост заявлението се подава 
от всички съсобственици или се придружава 
от нотариално заверена декларация за изра-
зяване на изричното им съгласие с исканото 
изменение.
(3) При липса на акт за собственост за 
новообразувания имот в кадастралния регис-
тър на недвижимите имоти се записва актът 
за собственост, удостоверяващ правото на 
собственост върху имота или имотите преди 
изменението.
Чл. 61. Не се допуска съединяване на по-
землени имоти с различно трайно предназ-
начение на територията.
Чл. 62. (1) Нанасяне на нова сграда, промя-
на на граница или очертание между съседни 
сгради или самостоятелни обекти в сгради, или 
в съоръжения на техническата инфраструктура 
се извършва след реализиране на строежа. 
Завършването на строежа се удостоверява 
от органа, издал разрешението за строеж, с 
констативен акт по чл. 176, ал. 1 ЗУТ (при-
ложение № 15 от Наредба № 3 от 2003 г. за 
съставяне на актове и протоколи по време 
на строителството (ДВ, бр. 72 от 2003 г.) или 
с акт за приемане на конструкцията (при-
ложение № 14 от Наредба № 3 от 2003 г.) и 
констативен протокол по чл. 181, ал. 2 ЗУТ.
(2) В случаите на преустройство завърш-
ването му се удостоверява от органа, издал 
разрешението за строеж, с констативен акт 
по чл. 176, ал. 1 ЗУТ (приложение № 15 от 
Наредба № 3 от 2003 г.).
Чл. 63. В случаите на чл. 52, ал. 1, т. 4 ЗКИР 
съединяване на съседни имоти, собственост на 
различни лица, се извършва след представяне 
на документ, удостоверяващ съсобствеността 
върху новообразувания имот.
Чл. 64. (1) Промяна на граница по взаимно 
съгласие на собствениците съгласно чл. 52, 
ал. 1, т. 3 ЗКИР се извършва след прехвърляне 
на реално определена част към съседен имот.
(2) В проекта за разделяне се допуска 
поземлените имоти, които са предмет на из-
менението, да не отговарят на минималните 
изисквания за размери и площ за съответния 
вид територия.
(3) Службата по геодезия, картография 
и кадастър издава скица-проект на имоти-
те – предмет на прехвърлителната сделка.
(4) След получаване по реда на чл. 86, 
ал. 1 ЗКИР или § 5, ал. 2 ПЗРЗКИР на акта 
за извършената сделка службата по геодезия, 
картография и кадастър изменя кадастралната 
карта, като актуализира проекта за изменение, 
по който е извършена сделката. За извърше-
ното изменение не се издава удостоверителен 
документ.
(5) След извършване на актуализацията 
по ал. 4 службата по геодезия, картография 
и кадастър създава служебно проект за обе-
диняване за имотите – собственост на едно и 
също лице, и извършва обединяването.
(6) В кадастралния регистър на недви-
жимите имоти за новообразувания имот се 
записва актът за собственост за имота преди 
разделянето и актът за имота – предмет на 
прехвърлителната сделка. 
Чл. 65. (1) Подробните устройствени плано-
ве (ПУП) по чл. 110 ЗУТ и техни изменения, 
с които се променят граници на поземлени 
имоти, се отразяват в кадастралната карта и 
кадастралните регистри с проект за изменение, 
без издаване на заповед.
(2) Подробен устройствен план по пред­
ходната алинея се съгласува от службата по 
геодезия, картография и кадастър преди одо-
бряването му. За съгласуването се представя 
проект за изменение на кадастралната карта 
и кадастралните регистри в съответствие с 
предвижданите промени на граници по ПУП. 
(3) Службата по геодезия, картография и 
кадастър издава скица-проект в случаите, 
в които се налага сключване на сделки за 
прилагане на ПУП.
(4) Службата по геодезия, картография и 
кадастър отказва да съгласува проекта на ПУП, 
когато за изработването му не са използвани 
актуални данни от кадастралната карта и 
кадастралните регистри или проектът за из-
менение на кадастралната карта не отговаря 
на изискванията на ЗКИР и тази наредба. 
(5) Съгласуването или отказът за съгла-
суване на проекта на ПУП се извършва с 
издаване на удостоверение за приемане или 
неприемане на проект за изменение на ка-
дастралната карта и кадастралните регистри.
(6) Приетият проект за изменение на 
кадастралната карта и кадастралните ре-
гистри се отразява в кадастралната карта и 
кадастралните регистри след предоставяне в 
СГКК на документи за прилагането на ПУП 
и протокол за трасиране и координиране на 
новите граници на недвижимите имоти. За 
парцеларните планове по чл. 110, ал. 1, т. 5 
ЗУТ не се изисква протокол за трасиране и 
координиране на новите граници на недви-
жимите имоти.
(7) При промяна на граници в съгласуван 
проект за ПУП, извършена в администра-
тивното производство до одобряването му, в 
СГКК се представя за съгласуване преработен 
съгласно промяната проект за изменение на 
кадастралната карта и кадастралните регистри.